
Intermediális közelítések a nagyvároshoz - A flâneur megjelenése Karinthy Frigyes novellisztikájában

A kutatásom célja, hogy egy új szemléletet adjak a Karinthy Frigyes életműhöz, ami a nemrégiben előkerült Hölgyeim és Uraim – Ismeretlen írásokat veszi figyelemben, amelyeknek a helyszíne a nagyváros. A dolgozat fő témáját, a Walter Benjamin által megfogalmazott flâneur, vagyis városi kószáló irodalmi típus kapcsán szeretném szemléltetni, hogy ez miként válik tipologizálhatóvá a 20. század modern magyar irodalmában és az akkori Budapestben. A nagyvárosi motívumok, a kószáló megjelenésén és a megfigyelői stratégiákon kívül a mediális keveredéseket is keresem a Karinthy életműben, tudatosan fókuszálva az 1920-as évek után megjelent novellákra. A dolgozat célja, hogy a Karinthy-recepció értelmezése és vizsgálata ne csak a lírai alkotásokra, regényekre és humoreszkekre fókuszálódjon, hanem bizonyos esetekben egy új perspektívát adjon az elemzett novellákhoz és rövidprózákhoz.

